Brexit 30 iyunga ko‘chirildi

Britaniyalik deputatlar Britaniya bosh vaziri Tereza Meyning Yevropa Ittifoqidan chiqishni boshlashni 30 iyungacha qoldirish taklifiga rozi bo‘lishdi. Avvalroq 29 martga belgilangan jarayonni 12 aprelgacha qoldirish bo‘yicha kelishishga muvaffaq bo‘lingandi.  
Brexit’ning ko‘chirilishini quyi palataning 420 a'zosi qo‘llab-quvvatlagan, 110 a'zosi unga qarshi chiqqan.  
Bu orada Yevropa Ittifoqi Britaniyaning hamjamiyatdan chiqishini bir yilga qoldirish mumkinligiga yo‘l qo‘ymoqda. 10 apreldagi sammitda Brexit’ning 2020 yil martigacha qoldirilishi masalasi ko‘tarilishi haqida Yevropa davlatlari rahbarlariga Yevrokengash raisi Donald Tusk ma'lum qilgan.
Bu orada Germaniya kansleri Angela Merkel Mey bilan Berlinda uchrashib, Brexit qanday shartlarda kechishini muhokama qilgan. 
Shundan keyin Merkel Yevropa Ittifoqining 10 apreldagi sammitida Brexit joriy yil oxirigacha yoki 2020 yil boshigacha qoldirilishi mumkinligi muhokama qilinishini ma'lum qilgan.